ඔවුන් සමඟ බන්ධනාගාර ගත කෙරුණු කවීෂ දිසානායක නැමැත්තා බන්ධනාගාර රෝහලට ඇතුළත් කෙරුණු බවයි බන්ධනාගාර කොමසාරිස් ජනරාල් එච්.එන්.සී. ධනසිංහ හිරු ප්‍රවෘත්ති අංශයට කියා සිටියේ.යෝෂිත රාජපක්ෂ ඇතුලු පස්දෙනා ලබන මස 11 දක්වා රක්ෂිත බන්ධනාගාර ගතකිරීමට කඩුවෙල ප්‍රධාන මහේස්ත්‍රාත්  ධම්මික හේමපාල ඊයේ නියෝග කළේ මූල්‍ය අපරාධ විමර්ශන කොට්ඨාශය විසින් ඔවුන් අත්අඩංගුවට ගෙන අධිකරණයට ඉදිරිපත් කිරීමෙන් අනතුරුවයි.සී.එස්.එන්. නාලිකාවේ ප්‍රවර්ධන කටයුතු වෙනුවෙන් රාජ්‍ය දේපළ යොදාගැනීම සහ හේතු ඉදිරිපත් කළ නොහැකි මූල්‍ය ප්‍රතිපාදනවලින් එම නාලිකාව ආරම්භ කිරීම මෙන්ම පවත්වාගෙන යෑම ඔවුන්ට එල්ලවී ඇති චෝදනා වනවා.යෝෂිත රාජපක්ෂකට අමතරව මෙලෙස බන්ධනාගාර ගත කෙරුණේ හිටපු ජනාධිපතිවරයාගේ මාධ්‍ය ප්‍රකාශක,  සී.එස්.එන් නාලිකා ප්‍රධානී රොහාන් වැලිවිට සහ එහි අධ්‍යක්‍ෂවරුන් වන නිශාන්ත රණතුංග, කවිෂාන් දිසානායක සහ අෂාන් ප්‍රනාන්දු යන අයයි.කවීෂාන් දිසානායක බන්ධනාගාර රෝහලට ඇතුළත් කර ඇත්තේ මීට පෙර රිය අනතුරකට ලක්වී ඔහුගේ පාදයකට සහ අතකට ඇතිවූ ආබාධයක් හේතුවෙන්.ඔහු අද පෙරවරුවේ කොළඹ ජාතික රෝහලට රැගෙන ගොස් ප්‍රතිකාර ලබාදී නැවත බන්ධනාගාර රෝහලට රැගෙන එන බවයි එහි ප්‍රකාශකයෙකු හිරු ප්‍රවෘත්ති අංශයට සඳහන් කළේ